Ունենալով նման խոշոր, գնողունակ և ծավալուն արտահանման հնարավոր շուկա՝ կարծում եմ, բնականաբար, շատ կարևոր է, որ այս տեսանկյունից մենք շատ ուշադիր լինենք և զարգացնենք հարաբերությունները։ Կարծում եմ՝ պետք է նպատակաուղղված լինենք բանակցվող փաթեթում ներառել բոլոր այն ուղղությունները և ոլորտները, որոնք մենք իրավասու ենք՝ լինելով ԵԱՏՄ անդամ երկիր, երկկողմ հարաբերությունների հարթության վրա կարգավորել համագործակցությունը Եվրոպական միության հետ, ինչը կնպաստի մեր առևտրային, տնտեսական հարաբերությունների զարգացմանը։